04/01/2019 | Administración LocalMunicipal
Arteixo
Secretaría Xeral
Correccion de erros do punto 3 do Pleno da Corporación de data 31 de outubro de 2018 de modificación da Ordenanza fiscal n.º 8

EDICTO O Concello Pleno, en sesión celebrada o vinte e oito de decembro de 2018, aprobou a corrección de erros do punto 3 correspondente ao pleno da Corporación de data 31 de outubro de 2018. “3. Modificación da Ordenanza fiscal n.º 8: taxa por prestación do servizo público do complexo deportivo municipal de Arteixo, prestación de servizos noutras instalacións deportivas e outros servizos análogos: Primeiro. –Corrixir o erro detectado no acordo adoptado Pleno da Corporación de data 31 de outubro de 2018, no punto titulado “3. MODIFICACIÓN DA ORDENANZA FISCAL NÚMERO OITO: TAXA POR PRESTACIÓN DO SERVIZO PÚBLICO DA COMPLEXO DEPORTIVO MUNICIPAL DE ARTEIXO, PRESTACIÓN DE SERVIZOS NOUTRAS INSTALACIÓNS DEPORTIVAS E OUTROS SERVIZOS ANÁLOGOS” ao abeiro do artigo 109 da Lei 39/2015, no sentido que, Donde di: “.7.2. Socio individual 25,35 €” Debe dicir: “.7.2. Socio individual 27,43 €” Segundo. –Aprobar a corrección nos termos expostos. Terceiro. –Publicar o texto íntegro da Ordenanza fiscal número 8 no Boletín Oficial da Provincia. ORDENANZA FISCAL N.º 8 “TAXA POR PRESTACIÓN DO SERVIZO PÚBLICO DO COMPLEXO DEPORTIVO MUNICIPAL DE ARTEIXO, PRESTACIÓN DE SERVIZOS NOUTRAS INSTALACIÓNS DEPORTIVAS E OUTROS SERVIZOS ANÁLOGOS” ARTIGO 1.–Fundamento e natureza. En uso das facultades concedidas polos artigos 133.2 e 141 da Constitución e polo artigo 106 da Lei 7/85, reguladora das bases de réxime local, e de conformidade co disposto nos artigo 15 a 19 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello estabelece a Taxa por prestación do servizo publico municipal de piscina, instalacións deportivas e outros servizos análogos, que se rexerá pola presente ordenanza fiscal, atendendo as súas normas ao disposto no artigo 57 do R. D. lexislativo. ARTIGO 2.–Feito impoñible. Constitúe o feito impoñible da presente taxa a utilización das instalacións deportivas municipais, prestación de servizos nas referidas instalacións así como a prestación de calquera outro servizo relacionado coa actividade deportiva ou análoga. ARTIGO 3.–Suxeitos pasivos. Son suxeitos pasivos desta taxa, a título de contribuínte, as persoas físicas ou xurídicas e as entidades a que se refire o artigo 36 da Lei 58/2003, do 17 de decembro, xeral tributaria e 23 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, usuarias dos servizos descritos anteriormente. ARTIGO 4.–Responsables.1. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei 58/2003, do 17 de decembro, xeral tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei 58/2003, do 17 de decembro, xeral tributaria. ARTIGO 5.–Cota tributaria. Establécense as seguintes tarifas: IMPORTES CON BASE IMPOÑIBLE Gozarán dunha bonificación do 100% do importe da cota tributaria sinalada no artigo 5A e 5B as entidades deportivas sen ánimo de lucro que desenvolvan actividade deportiva federada regular en Arteixo e que estean incluídas no Rexistro Municipal de Entidades con baixa capacidade económica. Este beneficio fiscal terá un carácter rogado a solicitude da entidade interesada e con carácter anual nas datas que determine o Servizo Municipal de Deportes. Someterase a informe do Servizo Municipal de Deportes que prestará conformidade se procede, ao beneficio fiscal que aquí se regula. O informe do Servizo Municipal de Deportes terá en conta a capacidade económica da entidade solicitante, tendo en conta a simulación do pago anual das taxas pola utilizacións das instalacións deportivas municipais, comparando este importe das taxas co resultado económico da súa actividade global no exercicio anterior. Considerarase que a entidade cumpre co requisito da baixa capacidade económica, se como resultado da simulación do pago anual das taxas pola utilizacións das instalacións deportivas municipais, sae un importe maior que o resultado económico da súa actividade global no exercicio anterior ao da solicitude. As cuotas indicadas son mensuais e corresponden a unha frecuencia de unha sesión semanal. As actividades de frecuencia superior terán o custe proporcional ao número de sesións semanais de impartición da actividade. *As tarifas propostas corresponden a usuarios abonados. Aquelas persoas que non ostenten a condición de abonados e queiran alugar ou participar en cursos de pádel, deben efectuar previamente o pago da entrada ás instalacións cada vez que se acceda para recibir a clase. ARTIGO 6.–Período impositivo e devengo. O período impositivo coincidirá, nos abonados á piscina municipal, co mes natural, devengándose o primeiro día do período impositivo, sendo as cuotas irreducibles por dito período. As tarifas que deban satisfacer os non abonados á piscina municipal devengaranse instantaneamente no momento de acceder ás instalacións ou de formular a solicitude, se de actividades se tratara. O período impositivo, nos cursos impartidos na piscina municipal, e naqueloutros impartidos pola entidade xestora da piscina municipal, coincidirá co período de desenvolvemento do curso, devengándose o primeiro día do período impositivo, sendo as cuotas irreducibeis por dito período. Nas restantes instalacións deportivas e pola prestación de servizos sinalados na presente ordenanza, o período impositivo coincidirá co período solicitado polo suxeito pasivo para a utilización da instalación deportiva, devengándose a taxa no momento de formalizar a solicitude. ARTIGO 7.–Normas de xestión.1. Mensualmente, polos servizos encargados da xestión do Complexo Deportivo Municipal de Arteixo, elaborarase un padrón municipal de abonados para o cobro mensual das correspondentes cuotas tributarias. O impago das mesmas ocasionará a imposibilidade de acceso á Piscina. Acumulados tres recibos pendentes de cobro, o abonado causará baixa no padrón, debendo, no caso de nova solicitude de abonado á piscina, abonar a cuota de entrada correspondente.2. Nas restantes instalacións e prestación de servizos, esixirase a autoliquidación do importe da taxa. As devolucións que procedan por falta de prestación do servizo por causas non imputables ao contribuínte, tramitaranse polo procedemento que rexe o reintegro de pagos indebidos. Prestado o servizo, a cantidade ingresada en concepto de autoliquidación será aplicada ao importe definitivo da taxa, esixíndose, no seu caso, a maior contía que resulte.3. A utilización das instalacións referidas nesta ordenanza, solicitaranse por escrito dirixido ao Servizo Municipal de Deportes, cos datos do solicitante, así como da persoa, equipa, entidade ou asociación que vaia facer uso das instalacións. Na mesma sinalarase, ademais, a persoa responsable do bo uso destas e a data e tempo da utilización do servizo de que se trate. Presentada a instancia, resolverase sobre a procedencia da utilización, que deberá ser motivada, no suposto que fora denegatoria.4. No caso de tratarse de actos ou actuacións extradeportivas por sociedades, partidos políticos ou outros espectáculos artísticos de índole non deportiva, serán resoltos pola Alcaldía, que en todo caso poderá solicitar os informes correspondentes do Servizo Municipal de Deportes. Dita resolución sobre a procedencia ou improcedencia de conceder a autorización para usar as instalacións, será notificada aos interesados e aos servizos encargados da súa execución.5. O Concello de Arteixo, previo informe do Servizo Municipal de Deportes, poderá esixir unha fianza para responder dos posibles desperfectos que se poidan producir nas instalacións deportivas, agás cando se trata do Complexo Deportivo Municipal de Arteixo ou das escolas deportivas municipais. A devolución da anterior garantía resolverase, previo informe do Servizo Municipal de Deportes, acreditativo de que non foron causados danos nas instalacións municipais ou se estes foran causados, que xa se teñan reparados. ARTIGO 8.–Infraccións e sancións. En todo o relativo á cualificación de infraccións tributarias, así como das sancións que ás mesmas correspondan, estarase ao disposto nos artigos 183 e seguintes da Lei 58/2003, do 17 de decembro, xeral tributaria. DISPOSICIÓN FINAL A presente Ordenanza fiscal, que consta de oito artigos e unha disposición final, foi aprobada polo Pleno en sesión celebrada o día un de outubro de 2001. Foi modificada segundo acordos plenarios de 27 de decembro de 2001, 18 de xullo de 2002, 28 de outubro de 2004, 30 de xuño de 2005, 20 de xullo de 2006, 27 de decembro de 2007, 23 de xuño de 2008, 27 de xaneiro de 2011, 27 de setembro de 2012, 29 de xaneiro de 2015, 30 de abril de 2015 e 28 de setembro de 2017. A presente modificación foi aprobada polo Concello Pleno en sesión celebrada o 31 de outubro de 2018, tendo en conta a corrección de erros acordada no Pleno de data 28 de decembro de 2018. Entrará en vigor, ao día seguinte da súa publicación integra no Boletín Oficial da Provincia, permanecendo en vigor ate a súa modificación ou derogación expresa. Arteixo, a 28 de decembro de 2018. O alcalde-presidente Asdo.: Carlos Calvelo Martínez